
Seisukoha andmine Kadastiku IV lubjakarjääri mäeeraldise maavara kaevandamise taotluse kohta
1. ASJAOLUD JA MENETLUSE KÄIK
10.05.2018 esitas Keskkonnaamet Narva Linnavalitsusele OÜ Ikaros Grupp (registrikood 10477542, aadress Ülikooli tn 12 Tartu linn, Tartu linn Tartu maakond 51003) esitas Keskkonnaametile 17.01.2018 taotluse maavara kaevandamise loa saamiseks. Vastavalt taotlusele taotleb OÜ Ikaros Grupp maavara kaevandamise luba Kadastiku IV lubjakarjääri mäeeraldise maavara kaevandamise teostamiseks. Taotletava kaevandamisruumi pindala on 21.77 ha ja taotleva mäeeraldise teenindusmaa pindala on 24,34 ha. Seisuga 01.04.2016 on taotletava mäeeraldise piires ehituslubjakivi aktiivne tarbevaru 1 288 tuh.m3, millest kaevandatav ehituslubjakivi varu on 1 259 tuh m³. Kaevandamise luba taotletakse 30. aastaks keskmise aastatoodangu mahuga 45 tuh m³. Korrastamisele kuluv aeg on 1 - 2 aastat. Loa taotlus esitati Narva linnale seisukoha andmiseks lähtuvalt maapõueseaduse (MaaPS) § 49 lg-st 6. 26.02.2019 Keskkonnaamet edastas Narva linnale OÜ Inseneribüroo STEIGER poolt teostatud töö nr 18/2368 – „Kadastiku IV  lubjakivikarjääris kaevandamisega kaasneva maavõngete eksperthinnang“. Vastavalt Keskkonnaameti 08. augusti 2019. a kirjale nr. 12-2/19/97-23 on seisukoha esitamise tähtaeg 02. september 2019 (kaasa arvatud).
Arendajal on kavandatud kasutada järgmist tehnoloogiat:
- Kattekihi ladustamiseks pakutakse kaevandamise ja korrastamise projektides valida vastavat tegevust järgmistest:
a) mäeeralduse teenindusmaale väljaspoole mäeeraldise piiri moodustatakse vähemalt 3 m kõrgune tõkkevall; 
b) kattepinnast ladustatakse mäeeraldise piires ja seda teisaldatakse vastavalt tööde edenemisele mitmekordselt; 
c) Kadastiku II karjäärijärve kuivendamisel tekib võimalus katendi ladustamiseks mäeeraldise põhja ning nõlvadesse;

- Kasvukihti teisaldamiseks kasutatakse buldooserit iseseisvalt või kombineerituna ekskavaatori, laaduri ja/või veokiga. Moreeni teisaldamiseks kasutatakse ekskavaatorit ja veokit;

- Ettevalmistustööde käigus ehitatakse välja veekõrvaldussüsteem, rajatakse settebassein, alandatakse veetaset ja raadatakse mets.
- Kivimi raimamiseks osalise veetaseme alandusega kasutatakse puur- ja lõhketöid. Sellisel juhul lõhatakse materjal allpool veetaset ning tõstetakse ekskavaatoriga astangu servale nõrguma või varbkoppa kasutades otse purustus- ja sorteerimissõlme. Töö teostamiseks peab alaline veetase olema vähemalt 0,5 m allpool lubjakivi lasumit.
- Lõhketööde aluseks koostatakse kaevandamise ja lõhketööde projekti, mille kooskõlastatakse Tehnilise Järelevalve Ametiga.  
- Materjal purustatakse vahetult tööees mobiilse purustus-sorteerimis sõlmega, misjärel laetakse saadud toode ekskavaatoriga või frontaallaaduriga kalluritele. Peamised fraktsioonid on 0 - 4 mm, 4 - 8 mm, 8 - 16 mm, 16 - 32 mm ja 32 - 64 mm.
- Kaevandamise eeldatav suund on Kadastiku II karjääri poolt.
Kaevandamise tehnoloogia, veekõrvaldus, kaevandamise suund ja taristu pannakse detailselt paika kaevandamise projekti koostamise käigus. 
Kadastiku karjääris kaevandati aastatel 1970-1991. Kadastiku IV lubjakivikarjääri kaevandamise luba taotletakse eesmärgiga ühendada vana karjäär uuega ja seeläbi tagada mäeeraldiste ja maavara jätkusuutlik kasutamine. 2023-2027 aastatel on kavandatud E20 Jõhvi-Narva 2+1 tee ehitus ning Maanteeameti hinnangul kaasneb sellega täiendav ehituslubjakivi vajadus 1 200 000 m³. Lubjakivikillustik on vajalik ka perspektiivse Narva ümbersõidu ja Sillamäe ümbersõidu ehitamisel aastatel 2030+. Piirkonnas puudub töötav või hiljuti töötanud killustiku tootev lubjakivikajäär ja seega ei ole piirkonna varustuskindlus tagatud. Mäeeraldisel olevast madalamargilisest ehituslubjakivist on võimalik toota IV klassi killustikku ja toodangut kavatsetakse kasutada tsiviil- ja teedeehituses.

Üldkokkuvõttes Narva lubjakivimaardlas on välja antud järgmised keskkonnaload maavara kaevandamiseks:

1. Kaevandamiseluba nr L.MK/321207 on välja antud OÜ-le Narva Pajukivi ning kehtib 05.01.2012-05.01.2022;

2. Kaevandamiseluba nr L.MK/320058 on välja antud 03.12.2009 Vabariigi Valitsuse korraldusega  AS-le Floccosa ning 24.04.2012 oli ümberregistreeritud OÜ-le Ikaros Grupp. Tänase päeva seisuga ei ole kehtiva loa alusel kaevandamisetöid teostatud. Narva Linnavolikogu keeldus nimetatud loa andmast, kuid luba anti välja MaaPS § 55 lg 4 järgse Vabariigi Valitsuse nõusolekul. Luba pikendatakse seoses esialgselt taotletud ajavahemikus kaevandamistööde teostamata jätmisega.
3. Kaevandamiseluba nr L.MK/329570 on välja antud OÜ-le Narva Pajukivi ning kehtib 15.02.2018- 14.02.2033;

Narva Linnavolikogu ei nõustunud 20.09.2018 otsusega nr 57 kaevandamisloa andmisega Kadastiku IV lubjakivikarjääri mäeeraldisele. OÜ Ikaros Grupp esitas Keskkonnaametile Kadastiku IV lubjakivikarjääris kaevandamisega kaasneva maavõngete eksperthinnangu (registreeritud Keskkonnaameti dokumendihaldussüsteemis 13.02.2019 numbriga nr 12-2/19/97-4). 28.03.2019 toimus Linnavolikogu linnamajanduskomisjoni koosolek, kus oli arutusel eksperthinnanguga seonduv. Vastavalt koosolekul kokkulepitule allpool tuuakse kõigi osapoolte (huvitatud isikute, kelle õigusi võib kavandatav tegevus puudutada) seisukohad eksperthinnangu ja laiemalt kaevandustegevuse suhtes Kadastiku IV lubjakivikarjääris:
· Keskkonnaameti poolt kasutatud ja 2008 aastal teostatud keskkonnamõjude strateegiline hindamine ei arvesta linnakeskkonna sotsiaal-majanduslikke aspekte aga kaasaegne metoodika nõuab nende arvestamist.
· Olemasolevas (10 aastat vanas) KMH-s ega eksperthinnangus ei ole hinnatud mõju kaitsealustele liikidele ja Narva Tööstuspargis töötavate inimeste tervisele (nimetatud tööstuspargis töötab üle 500 inimest).

· Ekspert ei pöördunud võimalike kahjusaajatele informatsiooni saamiseks, mistõttu põhines puudulikele teadmistele hoonete ja rajatiste paiknemisest. Sellega kõik arvutatud vahemaad on valed.

· Eksperthinnang ei käsitle võimaliku mõju ehitistele, mis põhinevad samale kaljupinnasele, nagu Narva veehoidla betoonist ülevoolu- ja vasakkalda muldtamm asuvad karjäärist 2,9 km kaugusel; toimiv tuhašlakijäätmete ladu nr 1 asub karjäärist 2,5 km kaugusel; tuhašlakijäätmete suletud ladu nr 2, kus asub tuulepark, asub karjäärist 2,9 km kaugusel; Balti elektrijaam ja korsten asuvad karjäärist 0,8 km kaugusel. Lõhkamistöö võib iga ehitise jaoks olla ohtlik. Lööklaine võib põhjustada ehitustarindites pragude tekkimist ja tarindite purunemist.

· Eksperthinnangu kohaselt plaanitakse uuest karjäärist avatud drenaažikraavidega veeheidet kuni 10 000 m3 ööpäevas BEJ esimesse juurdevoolukanalisse ja eeldatakse, sellest pareneb veekogu kvaliteet, kuigi pole toodud selleks eeldused ja põhjendused.

·  Ekspert ei ole arvestanud ja hinnanud mõju taristuobjektidele nagu sidekaablid, veetrassid, VKG Elektrivõrgud OÜ keskpinge kaablid, kanalisatsioonitrassid, pumplad, mis asuvad ca 40 m kaugusel planeeritava karjääri alast. Samas ei ole arvestanud ja hinnanud mõju VKG Elektrivõrgud OÜ kuuluvatele ja Narva Tööstuspargis asuvatele kesk-pinge alajaamadele, mis asuvad ca 200 m kaugusel planeeritava karjääri alast. Alajaamade seadmed on kõrge tundlikkusastmega ning lõhkamisel võivad toimuda väljalülitused või kiilumised, millel võivad olla rahaliselt ülikallid mõjud värvi- ja plastitööstusettevõtetele.
· Puudub keskkonnamõju hinnang maa-ala aadressil Kadastiku 51 (ATKO bussipark) kohta, mis asub vahetult tee ääres, mille taga on ettenähtud karjäär. Polnud mingeid kooskõlastusi Intec-Nakro tööstuspargi territooriumil asuvate ettevõtetega, pole uuritud ettevõtete tootmise eripära, puudub lõhketööde ja peenestus-sorteerimissõlme vibratsiooni mõjuhinnang antud ettevõtete tootmisprotsessidele.
· Lubjakivi kaevandamisega kaasnevad tolmu ja müra tekkimine, põhjaveetaseme alandamine, settebasseini rajamine, metsa raadamine, taimkatte ja kaitse all olevate liikide elupaikade hävitamine, ehk negatiivsed mõjud keskkonnale. Narva linna üldplaneeringu keskkonnamõju strateegilise hindamise aruande kohaselt käsitletud ala on looduslik haljasmaa ja kohaliku rohevõrgustiku koridor, ning maakonnaplaneeringus on ala tähistatud kui osa rahvusvahelise tähtsusega tuumalast. Eksperthinnangus pole käsitletud kaevandamise mõju rohevõrgustiku toimimisele.
· Pakutud kaevandamise pärasest korrastamisest hävivad selle ala ökosüsteemiteenused Narva linna elanike jaoks. 

Eeltoodust tulenevalt Narva Linnavolikogu ei nõustu maavara kaevandamise loa andmisega OÜ Ikaros Grupp Narva lubjakivimaardlas Kadastiku IV lubjakivikarjääri mäeeraldisel eelpool antud tingimustel.

2. ÕIGUSLIKUD ALUSED
Vastavalt Kohaliku omavalitsuse korralduse seaduse § 22 lõikele 2 kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele. Nimetatud küsimuse otsustamine ei ole Narva Linnavalitsusele delegeeritud. Antud juhul kuulub maapõueseaduse § 49 lõikes 6 nimetatud kohaliku omavalitsuse arvamuse andmine Narva Linnavolikogu pädevusse.

3. OTSUS

Keelduda  maavara kaevandamise loa andmisest OÜ Ikaros Grupp Narva lubjakivimaardlas Kadastiku IV lubjakivikarjääri mäeeraldisel.
4. RAKENDUSSÄTTED
4.1 Kohustada Linnamajandusametit teha käesolev otsus teatavaks Keskkonnaametile.
4.2 Otsus jõustub teatavakstegemisest.

4.3 Otsust on võimalik vaidlustada halduskohtumenetluses sätestatud korras.
Linnavolikogu esimees

